## Odluka o izmjenama i dopunama Odluke o sudjelovanju osiguranih osoba u pokriću dijela troškova zdravstvene zaštite

### NN 71/1996 (23.8.1996.), Odluka o izmjenama i dopunama Odluke o sudjelovanju osiguranih osoba u pokriću dijela troškova zdravstvene zaštite

# HRVATSKI ZAVOD ZA ZDRAVSTVENO OSIGURANJE

Na osnovi članka 50. i 103. Zakona o zdravstvenom osiguranju ("Narodne
novine broj 75/93 i 55/96.) i članka 14. Statuta Hrvatskog zavoda za zdravstveno
osiguranje ("Narodne novine" 1/94) Upravno vijeće Hrvatskog zavoda za zdravstveno
osiguranje na 23. sjednici održanoj 30. srpnja 1996. godine, donijelo je

## **ODLUKU**

### **O IZMJENAMA I DOPUNAMA ODLUKE O SUDJELOVANJU OSIGURANIH OSOBA U POKRIĆU DIJELA TROŠKOVA ZDRAVSTVENE ZAŠTITE**

Članak 1.

U Odluci o sudjelovanju osiguranih osoba u pokriću dijela troškova zdravstvene
zaštite ("Narodne novine" 31/95. i 18/96) u članku 15. stavci 1. u točki
4. briše se broj: "15-te" i upisuje broj: "18-te".

Članak 2.

U članku 16. u stavci 3. u drugom retku briše se tekst: "samostalne
privredne ili neprivredne djelatnosti, od obavljanja sporednih djelatnosti"
i dodaje tekst: "gospodarske djelatnosti, odnosno od obavljanja samostalno
profesionalne djelatnosti u sklopu zanimanja, od obavljanja povremenih
samostalnih djelatnosti".

Članak 3.

U članku 18. stavci 1. briše se tekst: "jednoipostruki iznos minimalne
plaće vrijedeće za mjesec koji prethodi mjesecu podnošenja zahtjeva" i
zamjenjuje iznosom: "1.275,00 kuna", a na kraju stavke briše se iznos:
"40,00 kuna" i zamjenjuje se iznosom: "49,00 kuna";

U stavci 2. briše se tekst: "dvostruki iznos minimalne plaće vrijedeće
za mjesec koji prethodi mjesecu podnošenja zahtjeva" i zamjenjuje iznosom:
"1.700,00 kuna", a na kraju stavke briše se iznos: "54,00 kune" i zamjenjuje
iznosom: "68,00 kuna";

U stavci 3. briše se tekst: "trostruki iznos minimalne plaće vrijedeće
za mjesec koji prethodi mjesecu podnošenja zahtjeva" i zamjenjuje iznosom:
"2.550,00 kuna", a na kraju stavke briše se iznos: "81,00 kuna" i zamjenjuje
iznosom: "98,00 kuna";

Stavke 4. i 5. brišu se.

Članak 4.

Članak 19. mijenja se i glasi:

"Ako osigurana osoba, odnosno njezino zajedničko kućanstvo osim prihoda
iz radnog odnosa ima katastarski prihod, prihod iz radnog odnosa dijeli
se s iznosom od 1 posto od iznosa utvrđenog sukladno članku 18. stavci
1., 2. i 3. ovog Pravilnika. Katastarski prihod iz članka 18. stavke 1.
ovog Pravilnika dijeli se s 0.49, iz stavke 2. s 0.68, odnosno iz stavke
3. s 0.98, pa ako zbroj oba količnika nije viši od 100 smatra se da osigurana
soba ispunjava uvjet za oslobađanje od sudjelovanja u pokriću dijela troškova
zdravstvene zaštite.

Činjenicu iz članka 18. stavke 3. ovog Pravilnika, da je osigurana osoba
zbog svog trajnog tjelesnog oštećenja nepokretna ili zbog toga koristi
pomoć druge osobe ili odgovarajuće pomagalo, utvrđuje kontrolor Zavoda
na osnovi pregleda osigurane osobe, odnosno na osnovi medicinske dokumentacije,
o čemu izdaje potvrdu koja sadrži:

- naziv područnog ureda Zavoda

- propis na osnovi kojeg se izdaje

- ime i prezime osigurane osobe

- dg. bolesti ili stanja

- oznaku medicinske dokumentacije na osnovi koje je dana ocjena

- ocjenu kontrolora o nepokretnosti ili o pokretnosti osigurane osobe
uz pomoć druge osobe ili pomagala,

- ime, prezime i potpis kontrolora Zavoda.".

Članak 5.

Ova Odluka stupa na snagu osmog dana od dana objave u "Narodnim novinama".

Klasa: 025-04/96-01/64

Urbroj: 338-01-04-96-1

Zagreb, 30. srpnja 1996.

Predsjednik Upravnog vijeća

Hrvatskog zavoda za

zdravstveno osiguranje

**prim. dr. sci. Mate Ljubičić,** v. r.

Odluka, NN 71/1996-1322